1. tramvaju maršruts (Liepāja)

1. tramvaju maršruts ir Liepājas sabiedriskā transporta tramvaju maršruts, kas kursē no Brīvības ielas Jaunliepājā līdz Mirdzas Ķempes ielai Ezerkrasta apkaimē. Tas ir vienīgais Liepājas tramvaja maršruts.

1. tramvaju maršruta kopējais garums ir 14,8 km. Virziena Brīvības iela—Mirdzas Ķempes iela kopējais garums ir 7,4 km, tāpat arī virziena Mirdzas Ķempes iela—Brīvības iela kopējais garums ir 7,4 km.

Darbdienās pa 1. tramvaju maršrutu kursē 10 tramvaji, kuri pavisam veic 138 reisus, bet brīvdienās — 8 tramvaji, kuri pavisam veic 116 reisus. Vidējais intervāls starp tramvajiem darbdienās ir 6 līdz 7 minūtes, bet brīvdienās — 7 līdz 8 minūtes.

1. tramvaju maršrutu apkalpo SIA "Liepājas tramvajs" tramvaju depo. Maršrutā kursē 14 jaunie zemās grīdas tramvaja vagoni (no Nr. 250 līdz Nr. 263).

COVID-19 pandēmijas laikā ieviestajā komandantstundā pēdējie tramvaju reisi pirms komandantstundas iestāšanās virzienā no Brīvības ielas galapunkta kursēja pa maršrutu Brīvības iela — Stacija — Depo, bet komandantstundas laikā tramvaji nekursēja. Attiecīgi saīsinātie tramvaja reisi nākamajā rītā kursēja maršrutā Depo — 5. vidusskola — Mirdzas Ķempes iela. Daži tramvaja reisi neveica reisu no Depo uz Brīvības ielas galapunkta maršruta loku, jo tramvaji iepriekšējā vakarā bija iebraukuši atmuguriskā virzienā.

2021. gada 18. februārī uzsākti jauno tramvaju testa braucieni.

2021. gada 18. martā plkst. 6:11 (3. tūre) no "Brīvības ielas" galapunkta tika uzsākts pirmais zemās grīdas tramvaja reiss Nr. 252.

 Maršruts 
Virzienā Brīvības iela—Mirdzas Ķempes iela tramvajs brauc pa šādām ielām: Brīvības iela, Dzelzceļnieku iela, Rīgas iela, Tramvaju tilts, Lielā iela, Krišjāņa Valdemāra iela, Klaipēdas iela, Tukuma iela, Ventas iela un Mirdzas Ķempes iela.

Virzienā Mirdzas Ķempes iela—Brīvības iela tramvajs brauc pa šādām ielām: Mirdzas Ķempes iela, Ventas iela, Tukuma iela, Klaipēdas iela, Krišjāņa Valdemāra iela, Lielā iela, Tramvaja tilts, Rīgas iela, Dzelzceļnieku iela un Brīvības iela.

 Pieturvietas 
1. tramvaju maršrutā pavisam kopā ir 36 pieturas (kopā ar galapunktiem). Virzienā Brīvības iela—Mirdzas Ķempes iela ir 18 pieturas, tāpat arī virzienā Mirdzas Ķempes iela—Brīvības iela ir 18 pieturas.Maršruti un kustību saraksti
Nr.Nosaukums 1 Brīvības iela 2 Metalurgs 3 Dzelzceļnieku iela 4 Stacija 5 Olimpiskais centrs 6 Esperanto iela 7 Koncertzāle 8 Rožu laukums 9 Pētertirgus 10 Jūrmalas iela 11 Līvas laukums 12 Ventas iela 13 Klaipēdas iela 14 Tukuma iela 15 Vaiņodes iela 16 Ganību iela 17 Cieceres iela 18 Mirdzas Ķempes ielaNr.Nosaukums 1 Mirdzas Ķempes iela 2 Cieceres iela 3 Ganību iela 4 Vaiņodes iela 5 Tukuma iela 6 Klaipēdas iela 7 Ventas iela 8 Līvas laukums 9 Jūrmalas iela 10 Pētertirgus 11 Rožu laukums 12 Koncertzāle 13 Esperanto iela 14 Olimpiskais centrs 15 Stacija 16 Dzelzceļnieku iela 17 Metalurgs 18 Brīvības iela

 Agrākie pieturu nosaukumi 
 Tirgus par Pētertirgus;
 Kandavas iela virzienā uz Mirdzas Ķempes ielu (no 2013. gada 29. maija — Ventas iela);
 Tukuma iela (no 2013. gada 29. maija — Klaipēdas iela);
 Vaiņodes iela, Centrālkapi (no 2013. gada 29. maija plkst.17:00 slēgtas pieturvietas);
 Tukuma iela, Vaiņodes iela, Ganību iela, Cieceres iela un Mirdzas Ķempes ielas (atklātas no 2013. gada 29. maija pēc plkst.17:00);
 Pasta iela, Jāņa iela (no 2015. gada — Koncertzāle);
 12. vidusskola virzienā uz Brīvības ielu (no 2019. gada vasaras — Jūrmalas iela).
 "Kurzeme" slēgta no 2023. gada 14. aprīļa.
 "Rožu laukums" atvērts no 2023. gada 4. novembra.
 "5. vidusskola" uz "Olimpiskais centrs" no 2024. gada 8. janvāra.

 Maršruts ar mainītu virzienu 
Virzienā Mirdzas Ķempes iela—DepoMaršruts Mirdzas Ķempes iela—Depo (Rīgas ielā) tramvaji brauc pa šādām ielām: Mirdzas Ķempes iela, Ventas iela, Tukuma iela, Klaipēdas iela, Krišjāņa Valdemāra iela, Lielā iela, Tramvaju tilts, Rīgas iela.

 Maršruts ar mainītu virzienu pieturvietas 
Virzienā Mirdzas Ķempes iela—Depo (Rīgas ielā) ir 15 pieturas.

Virzienā no Rīgas ielas depo uz Brīvības ielas galapunktu tramvaji veic maršrutu bez pasažieru uzņemšanas. No Brīvības ielas uz Mirdzas Ķempes ielas galapunktu maršrutu veic pēc standarta.

Nr.Nosaukums 1 Mirdzas Ķempes iela 2 Cieceres iela 3 Ganību iela 4 Vaiņodes iela 5 Tukuma iela 6 Klaipēdas iela 7 Ventas iela 8 Līvas laukums 9 Jūrmalas iela 10 Pētertirgus 11 Rožu laukums 12 Koncertzāle 13 Esperanto iela 14 Olimpiskais centrs 15 Uz tramvaju depo

 Atsauces 

1